ΓΡΑΠΤΗ ΕΡΩΤΗΣΗ E-3077/00

υποβολή: Erik Meijer (GUE/NGL) προς την Επιτροπή

(2 Οκτωβρίου 2000)

Θέμα: Πώληση, μέσω του διαδικτύου, ουσιών για ανθρώπινη κατανάλωση, οι οποίες στην Αμερική θεωρούνται επιβλαβείς

1. Γνωρίζει η Επιτροπή μία έκθεση του Associated Press, η οποία δημοσιοποιήθηκε στην ιστοσελίδα του Discovery Health: Health News,

http://www.discoveryhealth.com/DH/ihtIH/EMDSC000/333/333/296934.html

με τίτλο FDA Cracks Down on Laertrile Resurgence, η οποία διαπραγματεύεται τη διάδοση ενός προϊόντος στην Αμερική με τα ονόματα Laertrile, Amygdaline και Vitamine B 17, προϊόν που διανέμεται από φορείς με την ονομασία World Without Cancer Inc, Healt World International Inc και Health Genesis Corp;

2. Μπορεί η Επιτροπή να επιβεβαιώσει ότι το Laertrile περιέχει, μεταξύ άλλων, κουκούτσια βερίκοκων, ένα μέσο για την πρόληψη του καρκίνου σύμφωνα με μια παλιά λαϊκή αντίληψη; Έχει η Επιτροπή κάποια εκτίμηση σχετικά με το βαθμό στον οποίο τα κουκούτσια του βερίκοκου συμβάλλουν στην καταπολέμηση ή στην πρόκληση του καρκίνου; Κατά πόσο οι ιδιότητες αυτές των κουκουτσιών του βερίκοκου επηρεάζονται θετικά ή αρνητικά από τις άλλες ουσίες που περιέχει το Laertrile;

3. Γνωρίζει η Επιτροπή τις προσπάθειες που καταβάλλει το FDΑ (Ινστιτούτο τροφίμων και φαρμάκων) στις ΗΠΑ κατά της εμπορικής διακίνησης του Laertrile, προσπάθειες πουπαγορεύονται από το γεγονός ότιπάρχουν βάσιμεςποθέσεις ότι η ουσία αυτή προκαλεί καρκίνο και συγχρόνως μπορεί να προκαλέσει δηλητηρίαση μεδροκυάνιο; Έχει η Επιτροπή κάποια εκτίμηση σχετικά με ταπέρ και τα κατά αυτής της αρνητικής αξιολόγησης του εν λόγω προϊόντος στις ΗΠΑ, αποτέλεσμα την απαγόρευση της πώλησής του;

4. Η πώληση του Laertrile συνεχίζεται τώρα μέσω του διαδικτύου και, ως εκ τούτου, διατίθεται ολοένα και περισσότερο στην ευρωπαϊκή αγορά. Αλλά και άλλες ουσίες για ανθρώπινη κατανάλωση, των οποίων η θετική ή επιβλαβής επίδραση δεν έχει ακόμη καθορισθεί, διακινούνται με αυτόν τον τρόπο. Συμμερίζεται η Επιτροπή την ανησυχία του FDΑ και θεωρεί, κατά συνέπεια, τις ουσίες αυτές επιβλαβείς για τους ευρωπαίους καταναλωτές;

5. Σε περίπτωση που η απάντηση στο ερώτημα 4 είναι καταφατική και έχονταςπόψη το διασυνοριακό χαρακτήρα του εν λόγω προβλήματος, είναι διατεθειμένη η Επιτροπή να ενθαρρύνει μία συντονισμένη δράση των κρατών μελών και τωνποψηφίων προς ένταξη χωρών για την ενημέρωση των ευρωπαίων καταναλωτών σχετικά με ενδεχόμενα επιζήμια αποτελέσματα της κατανάλωσης τέτοιων ουσιών, που προωθούνται μέσω του διαδικτύου;

Απάντηση του κ. Liikanen εξ ονόματος της Επιτροπής

(23 Νοεμβρίου 2000)

Η Επιτροπή γνωρίζει τον κίνδυνο που είναι δυνατόν να δημιουργήσει για τηνγεία των ευρωπαίων πολιτών η πώληση φαρμακευτικών προϊόντων μέσω του Internet από εταιρείες εγκατεστημένες εκτός της Κοινότητας.

Εδώ και περισσότερα από 20 έτη προτείνονται προϊόντα με βάση τη laetrile, ιδίως στις Ηνωμένες Πολιτείες, ως εναλλακτική λύση σε σχέση με τη συνήθη θεραπεία του καρκίνου. Οι έρευνες που πραγματοποιήθηκαν για τα προϊόντα αυτά οδήγησαν στο συμπέρασμα ότι δεν είναι αποτελεσματικά για τη θεραπεία του καρκίνου και μάλιστα ότι τα εν λόγω προϊόντα ενδέχεται να αποδειχθούν τοξικά σε ορισμένες περιπτώσεις. Ως εκ τούτου, λόγω της αναποτελεσματικότητας των προϊόντων αυτών για τη συγκεκριμένη ένδειξη και των ανεπιθύμητων παρενεργειών τους, που οφείλονται στην απελευθέρωση κυανιδίου, δεν έχει δοθεί για τα εν λόγω προϊόντα άδεια κυκλοφορίας στην αγορά.

Ο Οργανισμός Τροφίμων και Φαρμάκων (Food and drug administration FDA) των Ηνωμένων Πολιτειών έχει προβεί σε ενέργειες προκειμένου να παύσει η κατασκευή, η συσκευασία, η διαφήμιση, η διανομή και η εμπορία προϊόντων με βάση τη laetrile ή κουκούτσια βερίκοκων. Η laetrile έχει απαγορευθεί από τον FDA και δεν επιτρέπεται να πωλείται ως φαρμακευτικό προϊόν στην Κοινότητα.

Η έγκριση, διαφήμιση και πώληση φαρμακευτικών προϊόντων στην Ευρώπη διέπεται από συγκεκριμένες κοινοτικές οδηγίες οι οποίες ισχύουν επίσης και για την πώληση των προϊόντων αυτών με ηλεκτρονικά μέσα, όπως και για την πώλησή τους με περισσότερο συμβατικά μέσα. Επιπροσθέτως, η προσφάτως εκδοθείσα οδηγία 2000/31/ΕΚ του Ευρωπαϊκού Κοινοβουλίου και του Συμβουλίου της 8ης Ιουνίου 2000 για ορισμένες νομικές πτυχές τωνπηρεσιών της κοινωνίας της πληροφορίας, και ιδίως του ηλεκτρονικού εμπορίου, στην εσωτερική αγορά (οδηγία για το ηλεκτρονικό εμπόριο)(1) προβλέπει απαιτήσεις διαφάνειας, διοικητική συνεργασία μεταξύ των κρατών μελών και αποτελεσματικό έλεγχο στο κράτος μέλος στο οποίο είναι εγκατεστημένη ηπηρεσία on-line.

Επιπλέον, σε περίπτωση χορήγησης φαρμακευτικών προϊόντων από φαρμακοποιούς, οι φαρμακοποιοίπόκεινται βεβαίως στους κανόνες δεοντολογίας των επαγγελματικών τους φορέων.

Ωστόσο, όπως επισημαίνει το αξιότιμο μέλος του Κοινοβουλίου, η παγκόσμια διάσταση του Ιnternet επιτρέπει τη διαφήμιση και πώληση φαρμακευτικών προϊόντων σε ευρωπαίους καταναλωτές από φορείς τρίτων χωρών, με αποτέλεσμα να παρακάμπτεται η προστασία την οποία παρέχει η κοινοτική νομοθεσία. Η Επιτροπή έχει δρομολογήσει εργασίες, από κοινού με τα κράτη μέλη, για την αντιμετώπιση αυτού του προβλήματος. Στο πλαίσιο αυτό, η Επιτροπή εξετάζει την προώθηση της χρήσης κωδίκων δεοντολογίας και την ενδεχόμενη ανάληψη εκστρατειών ενημέρωσης και ευαισθητοποίησης των καταναλωτών.

(1) ΕΕ L 178 της 17.7.2000.